**林靜儀**（**Lin, Ching-Yi**，1974年2月12號—），臺灣南投縣鹿谷鄉秀峰村人，婦產科醫師，2016至2020年做過民主進步黨全國不分區立法委員，係民進黨嘅醫療專業代表，當時亦喺故鄉南投設服務處，又延攬南投青年沈夙崢擔任服務處主任。

林靜儀擔任過民主進步黨婦女部同埋國際事務部主任，而家佢係中山醫學大學附設醫院婦產部醫師，亦不時喺三立新聞台、東森新聞台、民視新聞台討論時事。

佢喺2021年11月3號被民進黨徵召參選2022年臺中市第二選舉區立法委員缺額補選，最後喺選舉中贏出，再做立法委員。不過，喺佢擔任立委期間，就曾經傳出多次爭議，除咗某啲言論被批評外，亦有一啲人指控佢唔止一次發放假新聞。

著作
--

### 博士論文

* 《未成年母親的教育、勞動參與與經濟 -- 以台灣出生世代研究資料分析》, 2020年, 中山醫學大學醫學研究所.

### 短篇小說

* 《診間裡的女人》（鏡文學，2018年，ISBN 9789869545679）
* 《診間裡的女人2》（鏡文學，2021年，ISBN 9789869950206）

選舉紀錄
----

| 2016 年中華民國立法委員全國不分區及僑居國外國民選舉結果 |
| --- |
| 號次 | 政黨 | 排名 | 得票數 | 得票率 | 分配得票率 | 分配席次 | 候選名單同埋當選者 |
| 1 | 民進 | 民主進步黨 | 1 | 5,370,953 | 44.0598% | 52.7026% | 18 | 吳焜裕、吳玉琴、陳曼麗、顧立雄、蔡培慧、王榮璋、谷辣斯·尤達卡（Kolas Yotaka）、余宛如、蘇嘉全、**段宜康**、**鄭麗君**、**陳其邁**、**尤美女**、**李應元**、鍾孔炤、林靜儀、徐國勇、施義芳、周春米、李麗芬、郭正亮、邱泰源、蔣絜安、陳靜敏、黃義佑、余莓莓、陳義聰、江梅惠（Abu Kaaviana）、謝世英、曾美玲、董建宏、蔡宛芬、黃帝穎、王貴蓮 |
|
| **註**：僑居國外國民以（僑）標示、競選連任者以**粗體字**標示、現任區域立法委員以 \* 標示。共計179人參選。為當選標記 |

### 2022年中華民國立法委員補選

| 2022年臺中市第二選舉區立法委員補選選舉結果 |
| --- |
| 號次 | 候選人 | 政黨 | 得票數 | 得票率 | 當選標記 |
| 1 | 張炯春 | 台灣股票黨 | 337 | 0.19% |  |
| 2 | 林金連 | 無黨籍 無黨籍 | 633 | 0.37% |  |
| 3 | 李昇翰 | 無黨籍 無黨籍 | 617 | 0.36% |  |
| 4 | 林靜儀 | {{{名稱}}} 民主進步黨 | **88,752** | **51.83%** |  |
| 5 | 顏寬恒 | 中國國民黨 中國國民黨 | 80,912 | 47.25% |  |
| **選舉人數** | 295,985　 |
| **投票數** | 172,446 |
| **有效票** | 171,251 |
| **無效票** | 1,195 |
| **投票率** | 58.26% |

爭議
--

### 2017-2018年勞基法修正草案風波

2017年底至2018年初，立法院審議勞基法修正草案，當中二修版本俾咗僱主喺僱員權益上較多彈性。林靜儀嘅表現令佢陷入一啲爭議。醫師出身嘅她，被批評無支持醫護。有網友喺網上透露，林靜儀試過抆咗辦公室電話線，拒絕接聽抗議電話，被某啲網民揶揄為「林靜音」。另外，物理治療師林長楊喺Facebook貼出修法前後比較圖，指出勞工權益喺修法後嘅變化，得到一啲網民嘅討論，但林靜儀就喺嗰張圖上劃上紅叉等修改痕跡，「台灣勞工真的很軟」改成「台灣勞工要搞清楚狀況阿」，之後喺社交媒體分享。佢嘅做法被啲些網民批評，除咗指佢唔應該用其他人嘅圖外，亦指林靜儀對呢張圖有好多理解錯誤嘅地方。林長揚之後亦後亦回應林靜儀，指就算新法註明需要經過勞資協商，但台灣勞工權益好弱，又呼籲勞動部進一步函釋和落實勞檢。

### 提出晚上10點後限電解決能源同埋少子化問題被批評

喺2018年5月一次立委對環保署長李應元嘅質詢中，林靜儀曾經提出晚上10點後，大家早啲休息，限電解決能源同埋少子化問題，之後喺同日夜晚11點半更加叫大家10點之後大家通通返屋企生小孩。結果引起網民批評，有網民除咗質疑晚上限電同白天尖峰電量嘅關係，亦有網民更加質疑點解林靜儀自己反而無喺10點後休息，批評林靜儀言論博出位。

### 被指就公佈武漢肺炎疫情確診者足跡問題立場飄忽

喺2020年12月底，坊間討論使唔使公佈武漢肺炎疫情確診者足跡嘅問題，當時林靜儀話無人需要知道，但去到2021年7月，佢就抨擊台北市長柯文哲唔公布足跡。呢個講法被一啲網民批評。

### 多次發佈關於香港人嘅虛假信息並藉此攻擊香港人

林靜儀唔止一次發佈關於香港人嘅虛假信息，並且藉此攻擊香港人，反對行政院因應香港局勢惡化而支持香港人嘅措施。

喺2022年4月初，香港藝人王喜經桃園機場入境台灣，因為檢測過程刺鼻大量出血受傷，事件引起港台兩地唔少網民關注。林靜儀喺個人社交網站貼上來自香港《明報》嘅截圖，質疑王喜3月30號確診，為何4月3號能入境台灣，懷疑王喜攞到嘅登機前陰性PCR報告，又形容「已知確診個案這樣跑」，令到所有機組員、航空公司、乘客、防疫人員都暴露喺風險入面。《明報》內文實則提及，王喜喺25號已經無不適，上機前已經康復，只係《明報》去到3月30號先報導。但林靜儀提供嘅截圖，就無包括報導內文，而且亦無提供《明報》網站嘅連結，令公眾無辦法查證。

另外，喺2022年5月一次立法院外交及國防委員會會議入面，林靜儀指香港喺2012年開始進行內部國民教育洗腦工作，內容讚揚中國共產黨民族主義嘅歷史，並以此為基礎，質疑台灣政府喺《港版國安法》被北京強行落實後，聲援香港人，開放無居留資格嘅港澳居民來台就讀高中嘅措施。但係喺2012年，香港政府準備推行原定嘅洗腦教育課程，結果由包括黃之鋒在內嘅學民思潮等唔少中學生發起大規模抗議，成功令政府擱置實施國民教育課綱。林靜儀說法，和事實並唔相符。

對於林靜儀多次發佈假資訊攻擊香港人，香港民主黨前區議員賴文輝喺2022年5月17號喺社交媒體批評林靜儀以不實信息抹黑香港人，又提及當年香港反國教運動嘅成功以反駁林靜儀。佢又指，林靜儀早前先包場睇紀錄香港反送中運動嘅電影《時代革命》，依家咁樣用資訊攻擊香港人，虛偽到令人作嘔。另外，香港前途關注組亦就林靜儀錯誤指控香港喺2012年開始進行內部國民教育洗腦工作發聲明譴責，指有關措施嘅討論應該就國家資源、人口政策等方面作出理性討論，但唔係建基於謊言。前香港立法會議員黃毓民亦喺6月19號，喺社交媒體批評林靜儀「不諳港情胡說八道」。台灣政治評論方面，中研院學者吳介民亦質疑，林靜儀當初喺台中包場《時代革命》嘅時候，就應該對國家政策理應徹底理解來龍去脈、利弊得失。而家咁做只會令人覺得政府言而無信。佢又批評林靜儀咁樣只係蹭聲量。

### 《數位中介服務法》爭議錯誤批評民眾黨

2022年8月，台灣國家通訊傳播委員會公布《數位中介服務法》草案，被質疑打壓網路言論自由，但林靜儀就話國民黨、民眾黨過去曾提出類似法案，結果民眾黨團發表聲明話從來無咁做，又話民進黨敢做唔敢認。之後，民眾黨台北市議員參選人吳怡萱就指民眾黨針對嘅係網絡性欺凌問題，唔應該混為一談。民眾黨擔心嘅係《數位中介法》入面涵蓋好多嘢都冇清晰標準，但林靜儀去頭去尾、指鹿為馬，根本就係亂帶風向嚟卸責。

### 2022年選舉開票期間發放假新聞

喺2022年中華民國直轄市長同縣市長選舉入面，屏東縣傳出一段明顯有瑕疵嘅開票過程影片，引起網民討論，但林靜儀第一時間出嚟喺社交媒體批評發放影片者做謠，要求支持者檢舉轉發者；但之後屏東選委會坦承作業有瑕疵後，林靜儀不但無為自己發放假新聞嘅行為道歉，反而靜靜雞修改文章內容。有網民就批評，造謠嘅其實係林靜儀。

參考
--

1. ↑  張家樂.綠營不分區立委 先後在南投設服務處 互聯網檔案館嘅歸檔，歸檔日期2020年9月22號，..聯合影音網.2016-10-13
2. ↑  臺灣碩博士論文知識加值系統
3. ↑  〈診間裡的女人：婦產科女醫師從身體的難題帶妳找到生命的出口〉. 《鏡文學 Mirror Fiction》 (繁體中文). 喺2021-11-08搵到.
4. ↑  〈診間裡的女人2： 不再害怕失去，婦產科女醫師陪妳找尋被遺忘的自己〉. 《鏡文學 Mirror Fiction》 (繁體中文). 喺2021-11-08搵到.
5. ↑  〈第 09 屆 立法委員選舉（不分區政黨） 候選人得票數〉. 《中央選舉委員會》. 原著喺2016-02-01歸檔. 喺2020-02-22搵到.
6. ↑  聯合新聞網 (20210702T010204Z). 〈誰放病毒進來？林靜儀回：一輩子魯蛇怪爸當年沒戴套嗎〉. 《聯合新聞網》 (中文). 喺2022-06-24搵到. `{{cite web}}`: Check date values in: `|date=` (help)
7. ↑  李伊晴、圖片取自林靜儀臉書 (2018-01-11). 〈林靜儀要勞工搞清楚狀況 PO勞基法紅叉圖惹議 - 今周刊〉. *www.businesstoday.com.tw* (中文). 喺2022-06-24搵到.
8. ↑  〈網製作勞基法圖表！林靜儀「紅筆打叉」：台灣勞工要搞清楚狀況 | ETtoday生活新聞 | ETtoday新聞雲〉. *www.ettoday.net* (繁體中文). 喺2022-06-24搵到.
9. ↑  〈林靜儀提「晚上10點後限電」 直接解決能源＋少子化問題！ | ETtoday政治新聞 | ETtoday新聞雲〉. *www.ettoday.net* (繁體中文). 喺2022-05-19搵到.`{{cite web}}`: CS1 maint: url-status (link)
10. ↑  《談省電！林靜儀提「晚上10點後限電」 解決能源+少子化｜三立新聞網SETN.com》 (英文), 喺2022-05-19搵到
11. ↑  中時新聞網. 〈林靜儀黑歷史又被挖出！前年底臉書一篇PO文打臉自己 網朝聖狂酸 - 生活〉. 《中時新聞網》 (中文). 喺2022-06-24搵到.
12. ↑  〈目前邊境防疫政策，要入境需持有三天內PCR陰性報告。〉.`{{cite web}}`: CS1 maint: url-status (link)
13. ↑  〈王喜確診新冠肺炎 咳嗽喉嚨痛病徵輕微 (12:04) - 20220330 - SHOWBIZ〉. 《明報OL網》 (繁體中文). 喺2022-05-17搵到.
14. ↑  〈【認知作戰】中國提供資金給台灣「網紅」 陳明通證實進行處理〉. *Radio Free Asia* (香港中文). 喺2022-05-17搵到.
15. ↑  〈親子齊心反洗腦9萬人上街〉. 《蘋果日報》. 2012-07-30.
16. ↑  〈70多名學民思潮成員政總外紮營請願〉. 《香港電台》. 2012-08-30.
17. ↑  〈擱指引 國教科名存實亡 梁：不會撤科 大聯盟收貨：等同撤科〉. 《明報》. 2012-10-09.
18. ↑  〈民進黨立委林靜儀，再次發佈不實信息抹黑香港人，竟然說香港2012年開始在中學推動國民教育，香港學生已被洗腦，質疑當局近日放寬「香港澳門居民來台就學辦法」，開放不具有居留資格的港澳居民來台就讀高中，憂心引發國安問題。〉. *Facebook* (英文). 喺2022-05-17搵到.`{{cite web}}`: CS1 maint: url-status (link)
19. ↑  〈香港前途關注組譴責 民主進步黨 立委 林靜儀醫師 溫柔堅定新中二 錯誤言論，並要求林靜儀向香港人道歉。〉. *www.facebook.com* (英文). 喺2022-06-18搵到.`{{cite web}}`: CS1 maint: url-status (link)
20. ↑  〈1、沈旭輝、桑普等人從來沒有支持香港年輕一代十幾年來的「本土、民主、反共」運動，卻在台灣備受禮遇，曾經支持蔡英文連任總統，如今￼滞留台灣兩年多的手足卻很大機會成為人球。港澳關係條例18條本來就形同具文，民進黨當局最近更不斷製造輿論準備廢法，桑普及其所謂「台灣香港協會」曾以援助流亡台灣港人為由公開眾籌，如今竟然支持民進黨「排港」政策，當然必須口誅筆伐！〉. *Facebook* (英文). 喺2022-06-25搵到.`{{cite web}}`: CS1 maint: url-status (link)
21. ↑  〈林靜儀反對放寬港澳居留 吳介民斥：當初包場《時代革命》只是蹭聲量 | 政治〉. 《Newtalk新聞》 (中文). 2022-04-30. 喺2022-06-21搵到.
22. ↑ . 〈林靜儀大型翻車現場！遭多方圍剿 媒體人：選出這種立委真可悲 | ETtoday政治新聞 | ETtoday新聞雲〉. *www.ettoday.net* (繁體中文). 喺2022-10-29搵到. `{{cite web}}`: `|last=` has generic name (help); External link in ``|last=`` (help)
23. ↑  〈林靜儀又翻車！護航屏東選委會嗆人造謠被打臉 修文慘遭網友酸爆〉. *tw.news.yahoo.com* (中文). 喺2022-12-01搵到.
24. ↑  〈這個世界也不是先喊先贏〉. *Facebook* (繁體中文). 喺2022-12-01搵到.`{{cite web}}`: CS1 maint: url-status (link)